Carstvo Oyo
<s>Carstvo Oyo (joruba: Ilú-ọba Ọ̀yọ́) bilo je moćno carstvo naroda Joruba na teritoriju današnjeg Benina i Nigerije, koje je postojalo od kraja XIII. ili početka XIV. vijeka pa sve do 1896. godine, kada je njegov teritorij postao dio kolonijalnih posjeda Francuske i Ujedinjenog Kraljevstva.</s>

<s>Priče o nastanku Carstva Oyo imaju svoje mitološke korijene; osnivačem se smatra Oranyan, sin jorupskog boga Oduduwe, koji je pratio čarobnu zmiju do područja na kojemu je ova ušla pod zemlju i nestala.</s><s>Na tom je području Oranyan osnovao Carstvo Oyo.</s><s>Kako su stoljeća napredovala, a zahvaljujući odličnim organizacijskim vještinama Joruba, Oyo je brzo napredovalo te je u periodu od sredine XV. do kraja XVIII. vijeka bila najmoćnija i najuglednija zapadnoafrička država.</s><s>Uz to je imala i zavidnu vojnu moć te je u određenom trenutku držala kontrolu nad većinom okolnih područja, poput Jorubalenda ili Dahomeja.</s><s>Razvoju je uvelike doprinijela i trgovina robljem, koja je upravo na teritoriju Oyja imala svoju važnu trgovačku postaju.</s>

<s>Početkom 1820-ih godina, Oyo je doživjelo težak udarac nakon što su prihodi od trgovine robljem počeli opadati zbog ranije zabrane iste u Britaniji.</s><s>Uz to, 1823. godine, Dahomej je podigao ustanak te je ponovo stekao potpunu autonomiju od Oyja.</s><s>Desetak godina kasnije, Fulani su pokrenuli vojni pohod na Oyo i potpuno uništili glavni grad, Oyo-Ile, nakon čega je sjedište preseljeno južnije, u Ago d'Oyo.</s><s>Međutim, taj se rizik nije isplatio jer Oyo nikada nije povratio ugled i moć što ih je uživao u regiji.</s><s>Carstvo je postojalo još do 1896. godine, kada je njegov teritorij raspodijeljen među tadašnjim kolonijalnim silama.</s>

<s>Literatura</s>

<s>Easley, Dr. Larry.</s><s>"The Four Forest States of Africa." Oyo Empire.</s><s>Southeast Missouri State University, Cape Girardeau.</s><s>2 Mar.</s><s>2009.</s><s>Kehnide Salami, Yunusa Ph.</s><s>D. "The Democratic Structure of Yoruba Political-Cultural Heritage." Department of Philosophy Obafemi Awolowo University Ile-Ife.</s><s>29 Apr. 2009.</s><s>Shillington, Kevin.</s><s>History of Africa.</s><s>2nd ed.</s><s>New York: Macmillan Limited, 1995
Fasanya, Akin (2004).</s><s>"The Original Religion of the Yorubas". http://www.laits.utexas.edu/africa/2004/database/fasanya.html</s>

<s>Historija Nigerije
Historija Benina
Bivše monarhije
Bivše države u Africi</s>

